**תשובות לשאלות הבהרה לקול קורא להשתתפות קרן קיימת לישראל בפרויקטים של פעילות חינוכית ו/או קידום ערכים חינוכיים המותנים בגיוס תרומה**

1. הרינו להשיב למספר שאלות שהועלו בנוגע לקול הקורא להבהיר מספר הבהרות. התשובות וההבהרות שיבואו להלן מהוות חלק בלתי נפרד ממסמכי הקול הקורא
2. **במקרה של סתירה / אי התאמה, האמור במסמך הבהרות ותשובות זה, גובר על האמור במסמכים המקוריים של הקול הקורא.**
3. **הגשת בקשה בהליך זה משמעה הסכמה מפורשת של המבקש לכל המפורט בהבהרה זו.**
4. **להלן השאלות שנשאלו והתשובות להן:**

|  | **המסמך או הנספח אליו מתייחסת ההבהרה** | **פרק וסעיף במסמך** | **נוסח השאלה** | **תשובה** |
| --- | --- | --- | --- | --- |
| **1** | הוראות הקול הקורא | סעיף 1.1 | לעניין סעיף 1.1 להוראות הקול הקורא:   1. האם קק"ל יכולה להחליט לבצע את הפרויקט בעצמה? 2. מה הכוונה בסעיף שקק"ל תהא רשאית לקדם את הפרויקט לתרומה לצורך ביצועו בביצוע עצמי של קק"ל? | 1. סעיף 1.1 להוראות הקול הקורא ברור ומדבר בעד עצמו. 2. הכוונה בסעיף 1.1 להוראות הקול הקורא היא שקק"ל תהיה רשאית לבצע את הפרויקט בביצוע עצמי בכפוף לכך שתמצא תרומה לפרויקט והכל בכפוף למפורט בסעיף. |
| **2** | הוראות הקול הקורא  והסכם למימון פרויקט של פעילות חינוכית באמצעות כספי תרומה | סעיף 3.6 להוראות הקול הקורא, ו- סעיף 4 (על תתי סעיפיו) להסכם | לעניין סעיף 3.6 להוראות הקול הקורא, במידה וימצאו כספי תרומה עבור הפרויקט, האם כספי התרומה יועברו למבקש לפני ביצוע הפרויקט, מושא הקול קורא, או לאחר ביצועו? | במידה וימצא תורם ו/או תורמים לפרויקט מושא הבקשה, לאחר שהכספים יופקדו אצל קק"ל בפועל, קק"ל תשלם למבקש הזוכה, תמורת ביצוע הפרויקט, סכומים בהתאם לאבני הדרך ולתנאים המפורטים בסעיף 4 (על תתי סעיפיו) להסכם למימון פרויקט. |
| **3** | הוראות הקול הקורא | סעיף 4.1 | האם נטיעת עצים שהיא חלק מתוכנית חינוכית פדגוגית, היא סוג פרויקט שיכול להיות מאושר במסגרת קול קורא זה? | כן. ראה למשל סעיף 4.1 להוראות הקול הקורא. |
| **4** | הוראות הקול הקורא | סעיף 4.2 ( על תתי סעיפיו) | האם קבוצות האוכלוסייה הבאות הן קהל יעד מתאים לפי הוראת סעיף 4.2 לקול הקורא:  1.תלמידי בית ספר של החינוך המיוחד?  2. בתי ספר שאינם של החינוך המיוחד? | 1.כן. ילדים ונוער לרבות ילדים בעלי צרכים מיוחדים נכללים כקהל יעד מתאים לפרויקטים שניתן להגיש במסגרת קול קורא זה. ראה בעניין זה סעיף 4.2 (על תתי סעיפיו) להוראות הקול הקורא.  2. כן. ראה לעיל תשובה לשאלה 1. |
| **5** | הסכם למימון פרויקט של פעילות חינוכית באמצעות כספי תרומה | סעיף 2.2 להסכם | האם הפרויקט מושא קול קורא זה יכול לקבל תמיכה ממשלתית? | כן, אין מניעה שהפרויקט יקבל תמיכה ממשלתית והכל בכפוף להוראות הקול הקורא, ולתנאי ההסכם למימון פרויקט. ראה בפרט סעיף 2.2 להסכם למימון פרויקט.  למען הסר ספק, חיבור סכום התרומה שישולם ע"י קק"ל, במידה וימצא תורם, יחד עם סכום התמיכה הממשלתית לא יעלה על סכום הפרויקט.  סעיף 5.1.6 להוראות הקול קורא מתייחס להתרמת הפרויקט ע"י גורמים אחרים ואינו רלוונטי בעניין זה. |
| **6** | הוראות הקול הקורא | סעיף 5.1.1 | האם תנועת נוער, המתוקצבת על ידי משרד החינוך, זכאית להגיש בקשה במסגרת קול קורא זה? | אין מניעה שתנועת נוער, המתוקצבת על ידי משרד החינוך, תגיש בקשה במסגרת קול קורא זה. ראה סעיף 5.1.1 להוראות הקול הקורא. למען הסר ספק, חיבור סכום התמיכה שישולם לתנועת הנוער יחד עם סכום התרומה שישולם ע"י קק"ל, במידה וימצא תורם, לא יעלה על סכום הפרויקט. |

**בברכה,**

**רותם גואלי**

**רכזת קולות קוראים**

**אגף התקשרויות, קק"ל**